[{"text_idx": "#000000", "text": "AvalehtPROAustralian OpenTeist aastat ja\u0308rjest vo\u0303itis paarisma\u0308ngu vabapa\u0308a\u0308sme saanud Austraalia paar"}, {"text_idx": "#000001", "text": "Teist aastat ja\u0308rjest vo\u0303itis paarisma\u0308ngu vabapa\u0308a\u0308sme saanud Austraalia paar"}, {"text_idx": "#000002", "text": "Share this postClose sharing boxTeist aastat ja\u0308rjest vo\u0303itis paarisma\u0308ngu vabapa\u0308a\u0308sme saanud Austraalia paarTwitterFacebookLinkedIn"}, {"text_idx": "#000004", "text": "Austraalia lahtistel meistrivo\u0303istlustel su\u0308ndis meeste paarisma\u0308ngus suuru\u0308llatus, kui tiitli teenisid korraldajate vabapa\u0308a\u0308smega turniirile saanud austraallased Jason Kubler ja Rinky Hijikata."}, {"text_idx": "#000005", "text": "Eelmisel aastal vo\u0303itis vabapa\u0308a\u0308sme saanud paar esmakordselt Australian Openi, aga tookord olid need mehed Nick Kyrgios ja Thanasi Kokkinakis, keda siiski vo\u0303is lugeda kergeteks favoriitideks, ehkki kumbki ei olnud paarisma\u0308ngu edetabelis ko\u0303rgel. Kuid ta\u0308navused vo\u0303itjad on u\u0308ldsusele peaaegu tundmatud, eriti 21-aastane Hijikata. ATP paarisma\u0308ngu edetabelis on Hijikata alles 277. ja Kubler 163. kohal, aga nu\u0308u\u0308d nad to\u0303usevad hoobilt TOP50 sekka. 29-aastane Kubler on u\u0308ksikma\u0308ngijana tuntum, ta on 84. kohal ja ta\u0308navu Austraalia lahtistel kaotas 2. ringis hilisemale poolfinalistile Karen Hats\u030canovile neljas setis."}, {"text_idx": "#000006", "text": "Ka austraallaste finaalivastased olid turniiril asetamata \u2013 maailma paarisma\u0308ngu edetabeli 36. reket Jan Zielinski (Poola) ja 40. reket Hugo Nys (Monaco). Mo\u0303neti on kahju, et nemad ei vo\u0303itnud, muidu oleks Monaco saanud uue riigina sla\u0308mmivo\u0303itjate nimistusse. Hijikata ja Kubler olid neist finaalis paremad 6:4, 7:6. Suurima u\u0308llatuse sepistas Austraalia paar veerandfinaalis, kui nad vo\u0303itsid esimesena asetatud Wesley Koolhofi (Holland) ja Neal Skupskit (Suurbritannia) koguni 6:3, 6:1."}, {"text_idx": "#000007", "text": "Huvitav on veel ma\u0308rkida, et teel vo\u0303idule tuli Hijikata/Kubleril ka pa\u0308a\u0308sta mats\u030cpall 3. ringi ma\u0308ngus Tomislav Brkici (Bosnia) ja Gonzalo Escobari (Ekuador) vastu, kui vastased olid teise seti tie-break\u2019is 8:7 ees, aga austraallased vo\u0303itsid 1:6, 7:6, 6:4. To\u0303si, enne oli neil kaks settpalli, u\u0308ks ka oma servil, seega olid nad edule setis ikkagi la\u0308hemal."}, {"text_idx": "#000008", "text": "Reedel selgus vo\u0303itja segapaarisma\u0308ngus, kus brasiillased Rafael Matos ja Luisa Stefani teenisid esimese suure sla\u0308mmi tiitli. Meeste paarisma\u0308ngu edetabelis oli Matos 29. ja Stefani naiste edetabelis 34. Stefani on varem saanud aga naiste paarisma\u0308ngu olu\u0308mpiapronksi Tokyos koos Laura Pigossiga. Finaalis vo\u0303itsid brasiillased India paari Rohan Bopanna/Sania Mirza 7:6, 6:2. Neil olid varasemast sla\u0308mmitiitlid olemas \u2013 Bopannal ainult segapaarisma\u0308ngu vo\u0303it 2017. aasta Prantsusmaa lahtistel koos Gabriela Dabrowskiga (Kanada), Mirzal aga koguni kuus tiitlit (kolm naiste ja kolm segapaarisma\u0308ngus)."}, {"text_idx": "#000011", "text": "Mark Lajal ja\u0308tkab Roland Garrosis paarisma\u0308ngus"}, {"text_idx": "#000012", "text": "Ivan Dodig vo\u0303itis paarisma\u0308ngus viienda sla\u0308mmitiitli"}, {"text_idx": "#000013", "text": "Tartus korraldatakse 18.-19. juulil seenioride paarisma\u0308nguturniir"}, {"text_idx": "#000014", "text": "Tartus PAF Openil paarisma\u0308ngutabel loositud"}, {"text_idx": "#000015", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000016", "text": "TennisNet.ee \u2013 mis? miks? ja kellele?"}]